Source: https://www.riigiteataja.ee/akt/111022016021
Timestamp: 2020-07-15 02:41:14+00:00
Document Index: 4746736

Matched Legal Cases: ['§ 1', '§ 2', '§ 3', '§ 123', '§ 1', '§ 2', '§ 1', '§ 3']

Asenduskodu kasvatusala töötajate sotsiaaltöö ja pedagoogika täienduskoolituste korraldamise korra, selle täpsustatud mahu ja täienduskoolituste õppekavade kehtestamine – Riigi Teataja
Asenduskodu kasvatusala töötajate sotsiaaltöö ja pedagoogika täienduskoolituste korraldamise korra, selle täpsustatud mahu ja täienduskoolituste õppekavade kehtestamine
Asenduskodu kasvatusala töötajate sotsiaaltöö ja pedagoogika täienduskoolituste korraldamise korra, selle täpsustatud mahu ja täienduskoolituste õppekavade kehtestamine - sisukord
§ 1 Asenduskodu kasvatusala töötaja täienduskoolituse õppekava
§ 2 Täienduskoolituste läbiviimine
§ 3 Täienduskoolituste mahud, ülesehitus ning läbimise tingimused
RT I, 11.02.2016, 21
Vastu võetud 09.02.2016 nr 11
Määrus kehtestatakse sotsiaalhoolekande seaduse § 123 lõike 8 alusel.
§ 1. Asenduskodu kasvatusala töötaja täienduskoolituse õppekava
Asenduskodu kasvatusala töötaja täienduskoolituse õppekava (edaspidi õppekava) on alusdokument, mis määrab kindlaks täienduskoolituste mahu, ülesehituse, käsitletavate teemade loetelu ja õpiväljundid, nõuded ainekavale, tunni pikkuse ning täienduskoolituse lõpetamise tingimused.
§ 2. Täienduskoolituste läbiviimine
(1) Täienduskoolitusi võivad läbi viia täiskasvanute koolituse seaduse § 1 lõikes 5 nimetatud täienduskoolitusasutuse pidajad täiskasvanute koolituse seaduses sätestatud tingimustel.
(2) Täienduskoolitusele registreerujal peab olema vähemalt keskharidus. Täienduskoolituse läbiviijal on õigus nõuda registreerujalt haridust tõendavat dokumenti või selle koopiat.
(3) Täienduskoolituse läbimisel väljastab täienduskoolituse läbiviija täienduskoolituse läbinule tunnistuse või tõendi, millele märgitakse:
1) täienduskoolituse läbinud isiku nimi ja isikukood;
2) täienduskoolitust läbiviiva asutuse või isiku nimi, registrikood ja aadress;
3) tegevusloa või majandustegevusteate registreerimisnumber Eesti Hariduse Infosüsteemis;
4) läbitud õppekava nimetus;
5) täienduskoolituse toimumise aeg ning maht akadeemilistes tundides;
6) tunnistuse või tõendi väljaandmise koht ja kuupäev;
7) tunnistuse või tõendi number;
§ 3. Täienduskoolituste mahud, ülesehitus ning läbimise tingimused
(1) Pedagoogika täienduskoolituse, sotsiaaltöö täienduskoolituse ning sotsiaaltöö ja pedagoogika täienduskoolituse õppekava maht on 160 tundi, millest auditoorse töö maht moodustab 120 tundi ja iseseisva töö, sealhulgas lõputöö koostamise, maht moodustab 40 tundi.
(2) Tunni pikkus on 45 minutit.
(3) Pedagoogika täienduskoolitus koosneb viiest moodulist ja lõputööst. Pedagoogika täienduskoolituse moodulites käsitletavad teemad ja õpiväljundid on kehtestatud lisas 1.
(4) Sotsiaaltöö täienduskoolitus koosneb kuuest moodulist ja lõputööst. Sotsiaaltöö täienduskoolituse moodulites käsitletavad teemad ja õpiväljundid on kehtestatud lisas 2.
(5) Sotsiaaltöö ja pedagoogika täienduskoolitus koosneb seitsmest moodulist ja lõputööst. Sotsiaaltöö ja pedagoogika täienduskoolituse moodulites käsitletavad teemad ja õpiväljundid on kehtestatud lisas 3.
(6) Täienduskoolituste läbimise tingimusteks on vähemalt 90 protsendi ulatuses auditoorsel tööl osalemine ning lõputöö kirjalik ja suuline esitamine.
Määrust rakendatakse tagasiulatuvalt 1. jaanuarist 2016. a
Lisa 1 Asenduskodu kasvatusala töötaja pedagoogika täienduskoolituse õppekava
Lisa 2 Asenduskodu kasvatusala töötaja sotsiaaltöö täienduskoolituse õppekava
Lisa 3 Asenduskodu abikasvatajate 160-tunnise sotsiaaltöö ja pedagoogika täienduskoolituse õppekava